Unul dintre cei mai cunoscuți și apreciați preoți din județul Satu Mare a fost chemat de Domnul în Rai. Este vorba despre părintele Alexandru Chiș, sau Părintele Chișu cum îl cunosc majoritatea sătmărenilor.
Potrivit preotului Viorel Pașca, unul dintre cei mai buni prieteni ai celui decedat, părintele Alexandru Chiș a trecut în neființă luni dimineața după o lungă și grea suferință.
"De doi an de zile, părintele Alexandru Chiș a dus o cruce foarte grea. A suferit foarte mult și era foarte bolnav. A trecut la cele veșnice chiar în ziua de Bună Vestire. Suferințele părintelui Alexandru Chiș au luat sfârșit chiar de Bună Vestire", a declarat părintele Viorel Pașca pentru Gazeta de Nord Vest.
Slujba de privegherea părintelui Alexandru Chiș va avea loc marți seara, 26 martie, de la ora 18.00, în biserica din Carpați II.
Slujba de înmormântare va avea loc miercuri, 27 martie, de la ora 13.00, tot în biserica din Carpați II, urmând a fi înhumat în cimitirul de pe strada Amațiului.
Colectivul Gazetei de Nord Vest și Nord Vest TV transmit sincere condoleanțe familiei îndoliate și îl roagă pe Bunul Dumnezeu să îi părintelui Chișu odihnă veșnică și să îl așeze în rândurile celor drepți.